****

**มาตรการเผยแพร่ข้อมูลต่อสาธารณะ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

มาตรการเผยแพร่ข้อมูลต่อสาธารณะขององค์การบริหารส่วนตำบลหนองทุ่ม กำหนดขึ้นเพื่อการอำนวยความสะดวกและตอบสนองความต้องการของประชาชนในการเปิดเผยข้อมูลข่าวสาร เพื่อให้เกิดการบริหารกิจการบ้านเมืองที่ดี เป็นประโยชน์สุขต่อประชาชนและเกิดความโปร่งใสในการดำเนินงานของหน่วยงานของภาครัฐ องค์การบริหารส่วนตำบลหนองทุ่ม จึงมีแนวทางและมาตรการเผยแพร่ข้อมูลต่อสาธารณะดังนี้

๑. แนวทางการพัฒนาและพิจารณาเนื้อหาในการเผยแพร่ข้อมูลข่าวสารต่อสาธารณะผ่านเว็บไซต์ของหน่วยงาน

๑.๑ปรับปรุงและพัฒนาเว็บไซต์ของหน่วยงานให้มีความทันสมัย เป็นปัจจุบัน โดยคำนึงถึงความเหมาะสมกับสถานการณ์ แบะความพร้อมของบุคลากร/ทรัพยากรในหน่วยงาน

๑.๒เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ

๑.๓ ให้ความสำคัญกับการคุ้มครองข้อมูลส่วนบุคคล การรักษาความมั่นคงปลอดภัยบนเว็บไซต์

๒.แนวทางการเผยแพร่ข้อมูลข่าวสารต่อสาธารณะต้องเผยแพร่ต่อสาธารณะได้แก่

๒.๑ลักษณะ/ประเภทข้อมุลที่หน่วยงานต้องเผยแพร่ต่อสาธารณะ ได้แก่

1. โครงสร้างและการจัดองค์กรในการดำเนินงาน
2. สรุปอำนาจหน้าที่ที่สำคัญและวิธีการดำเนินงาน
3. สถานที่ติดต่อเพื่อขอรับข้อมูลข่าวสาร หรือคำแนะนะในการติดต่อกับหน่วยงานของรัฐ
4. กฎ มติคณะรัฐมนตรี ข้อบังคับ คำสั่ง หนังสือเวียน ระเบียบ แบบแผนและนโยบาย
5. แผนงาน โครงการ ความก้าวหน้า ของการดำเนิงาน การใช้จ่ายงบประมาณ ผลผลิต/ผลลัพธ์ของโครงการ การประเมินผลการปฏิบัติงานของหน่วยงาน
6. แผนการจัดซื้อจัดจ้างประจำปี
7. อื่นๆตามความเหมาะสม

๒.๒ ระบุ วิธีการ ขั้นตอนการดำเนินงาน ระบุเวลาการดำเนินการและผู้มีหน้าที่รับผิดชอบในการเผยแพร่ข้อมูลสาธารณะอย่างชัดเจน

๒.๓กำหนดกลไกการกำกับติดตามการดำเนินงานเผยแพร่ข้อมูล

-๒-

๓.กรณีมีเหตุการณ์สำคัญ ฉุกเฉิน/เร่งด่วนเกิดขึ้นในพื้นที่ตำบลหนองทุ่ม และมีผลกระทบต่อภาพลักษณ์ของตำบล ให้หัวหน้าหน่วยงานที่เกี่ยวข้องกับเหตุการณ์ดังกล่าว รายงานสถานการณ์ให้ปลัดองค์การบริหารส่วนตำบลหนองทุ่ม หรือนายกองค์การบริหารส่วนตำบลหนองทุ่ม ทราบโดยด่วน

ประกาศ ณ วันที่ ๑๗ เดือน มกราคม พ.ศ. ๒๕๖๕

 (นายทองอินทร์ คลังดงเค็ง)

 นายกองค์การบริหารส่วนตำบลหนองทุ่ม